РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/118-21

26. април 2021. године

Б е о г р а д

З А П И С Н И К

11. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 6. АПРИЛА 2021. ГОДИНЕ

Седница је почела у 11,00 часова.

Седницом је председавала Сандра Божић, председник Одбора.

Седници су присуствовали: Александар Чотрић, мр Јадранка Јовановић, Милош Терзић, Милица Обрадовић, Снежана Пауновић, Јелица Сретеновић, Наташа Михаиловић Вацић, Жељко Томић, Розалија Екрес и Иван Тасовац, чланови Одбора.

Седници je присуствоваo и Александар Јовановић (Мира Петровић), заменик члана Одбора.

Седници нису присуствовали: проф. др Марко Атлагић, Јован Колунџија, Вук Мирчетић, Лав Григорије Пајкић и Милена Поповић, као ни њихови заменици.

Председавајућа је обавестила чланове Одбора да је ову седницу сазвала у року краћем од три дана, због потребе да Одбор покрене поступак избора кандидата за члана Савета Регулаторног тела за електронске медије, који се бира на предлог надлежног одбора Скупштине Аутономне покрајине Војводине.

На предлог председавајућег, чланови Одбора су једногласно (11 за), усвојили следећи

Д н е в н и р е д

1. Одлучивање о покретању поступка за предлагање кандидата за члана Савета Регулаторног тела за електронске медије које предлаже надлежни одбор Скупштине Аутономне покрајине Војводине.

ПРВА ТАЧКА ДНЕВНОГ РЕДА: Одлучивање о покретању поступка за предлагање кандидата за члана Савета Регулаторног тела за електронске медије које предлаже надлежни одбор Скупштине Аутономне покрајине Војводине

У уводним напоменама председавајућа је обавестила чланове Одбора да је Слободан Цвејић, 22. децембра 2020. године, поднео оставку на функцију члана Савета Регулаторног тела за електронске медије.

С обзиром на то да је Слободан Цвејић изабран за члана Савета Регулатора на предлог надлежног одбора Скупштине Аутономне покрајине Војводине, председник Одбора информисала је присутне да је неопходно да Одбор покрене поступак предлагања кандидата за члана Савета Регулатора, за овог овлашћеног предлагача.

Напоменула је да је чланом 10. Закона прописано да надлежна служба Народне скупштине, односно Одбор за културу и информисање објављује Јавни позив за предлагање кандидата за члана Савета Регулатора.

Председавајућа је затим упознала чланове Одбора са поступком предлагања члана Савета Регулаторног тела за електронске медије, као и са условима које члан Савета мора да испуни како би био изабран на ову функцију.

Предложила је да Одбор донесе Одлуку о покретању поступка за предлагање кандидата за избор члана Савета Регулаторног тела за електронске медије, како би отпочео поступак предлагања кандидата за избор чланова Савета Регулатора.

Није било дискусије.

Одбор је једногласно (12 за) донео Одлуку о покретању поступка за предлагање кандидата за члана Савета Регулаторног тела за електронске медије.

Председавајућа је обавестила чланове Одбора да је неопходно да се утврди текст Јавног позива за предлагање кандидата за избор члана Савета Регулатора.

Одбор је једногласно (12 за) утврдио Јавни позив за предлагање кандидата за избор члана Савета Регулаторног тела за електронске медије, у предложеном тексту.

Сандра Божић је обавестила чланове Одбора да ће служба Одбора доставити Јавни позив за предлагање кандидата за члана Савета Регулатора, Одбору за културу и јавно информисање Скупштине Аутономне покрајине Војводине и објавити га на интернет страници Народне скупштине.

Седница је завршена у 11,05 часова.

СЕКРЕТАР ПРЕДСЕДНИК

Дана Гак Сандра Божић